Προβιοτικές ιδιότητες και ομοιοστατικοί μηχανισμοί της μικροχλωρίδας του εντέρου του εδώδιμου χερσαίου σαλιγκαριού Cornu aspersum maxima
Creators: name: Ντούσκου, Εσμεράλντα Josil
Publisher: name: Aristotle University of Thessaloniki
Year: 2016
Subjects: Εντερική Μικροχλωρίδα
Προβιοτικά
Σαλιγκάρια
Gut microflora
Probiotic
Snails

description: Η μικροχλωρίδα του εντέρου έχει δειχθεί ότι συμμετέχει τόσο στη διατήρηση και ενίσχυση της ομοιόστασης του εντέρου όσο και σε άλλες λειτουργίες των θηλαστικών. Παράλληλα η χορήγηση προβιοτικών, ζωντανών μικροοργανισμών που σε κατάλληλες ποσότητες προάγουν την υγεία του ξενιστή, θέτει τον εντερικό μικροβιόκοσμο ως θεραπευτικό στόχο. Μέχρι σήμερα οι γνώσεις μας σχετικά με τη σύσταση της μικροχλωρίδας του πεπτικού συστήματος των ασπονδύλων και τις αλληλεπιδράσεις της με τους έμφυτους μηχανισμούς άμυνας είναι περιορισμένες. Στην εργασία αυτή απομονώθηκαν μικροοργανισμοί από τον εντερικό σωλήνα του εδώδιμου και εκτρεφόμενου σαλιγκαριού Cornu aspersum maxima και προσδιορίστηκαν ιδιότητές τους που σχετίζονται με το χαρακτηρισμό τους ως προβιοτικά. Συνολικά, απομονώθηκαν 40 στελέχη γαλακτοβακτηρίων (Sgs 1-40) από τον εντερικό βλεννογόνο. Προκειμένου να διαπιστωθεί η ικανότητα επιβίωσης τους κατά τη διέλευση στο γαστρεντερικό σύστημα, πραγματοποιήθηκε ποιοτικός έλεγχος της ανάπτυξης τους παρουσία της γαστρικής και εξωτερικής βλέννας, των γαστρικών εκκρίσεων και του όξινου pH. Επίσης, διερευνήθηκαν τα χαρακτηριστικά της κυτταρικής επιφάνειας των στελεχών αυτών που σχετίζονται με τη δυνατότητα αποικισμού του εντερικού σωλήνα και την άσκηση της ευεργετικής τους δράσης. Πιο συγκεκριμένα, προσδιορίστηκε η ικανότητα σχηματισμού βιοϋμενίου, η ιδιότητα της αυτοσυσσωμάτωσης και η υδροφοβία της κυτταρικής επιφάνειας. Η ικανότητα της προσκόλλησης διερευνήθηκε in vivo μέσω της χορήγησης των επισημασμένων με φθορίζουςες χρωστικές βακτηριακών στελεχών και τη λήψη τομών από το πεπτικό σύστημα των σαλιγκαριών. Ύστερα από στατιστική επεξεργασία και ομαδοποίηση των αποτελεσμάτων επιλέχθηκαν 10 στελέχη, τα οποία ταυτοποιήθηκαν με βάση το βακτηριακό 16S rRNA ως Lactobacillus plantarum και στα οποία έγινε προσδιορισμός της ικανότητάς τους να επάγουν αύξηση της φαγοκυττάρωσης από τα κύτταρα της αιμολέμφου έπειτα από την υποδερμική χορήγησή τους στα σαλιγκάρια.
description: Gut microflora participates in maintaining homeostasis as well as in other functions, such as learning, in mammals. Probiotics are living microorganisms which upon ingestion in adequate amounts confer health benefits to the host, and thus intestinal microbiota was considered as a therapeutic target. There is little information concerning the composition of the invertebrate gut microflora and its interactions with the innate defense mechanisms. In this work, we isolated microorganisms from the intestinal tract of the edible and widely farmed land snail Cornu aspersum maxima and investigated their in vitro probiotic properties. Forty (40) strains of lactic acid bacteria (Sgs 1-40) were isolated from the intestinal tract. Gastric maintenance of the bacteria in the intestinal tract was evaluated by determining their capacity to tolerate the presence of gastric and external mucus, gastric secretions and low pH, as well as exhibiting certain cell surface features such as hydrophobicity, the ability to form biofilms and to autoaggregate. In vivo adhesion in intestinal epithelium cells was investigated through feeding snails with FITC-labeled bacteria strains. After statistical process of the data acquired, 10 strains were chosen and used to determine their ability to increase the phagocytosis by haemolymph cells after their subcutaneous administration to the snails. These strains were identified as Lactobacillus plantarum by 16S rRNA sequence analyses.